**Ministru kabineta rīkojuma projekta**

**“Par nekustamā īpašuma Zolitūdes ielā 32, Rīgā, daļas pirkšanu projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots, lai no nekustamā īpašuma īpašnieka atsavinātu tam piederošu būvi publiskās lietošanas dzelzceļa transporta infrastruktūras objektu izbūvei un attīstībai.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot Eiropas standarta platuma 1435 mm dzelzceļa līnijas izbūves Rail Baltica koridorā caur Igauniju, Latviju un Lietuvu būvniecības projektu (turpmāk – Rail Baltica projekts), nepieciešams atsavināt no nekustamā īpašuma īpašnieka nekustamā īpašuma (nekustamā īpašuma kadastra Nr. 0100 593 0139) daļu – būvi (būves kadastra apzīmējums 0100 093 0437 005) – Zolitūdes ielā 32, Rīgā (turpmāk – Būve).  Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai *Rail Baltica*” projektam noteikts nacionālo interešu objekta statuss.  Būve tiek atsavināta publiskās lietošanas dzelzceļa transporta infrastruktūras projekta attīstībai – jauna piebraucamā ceļa Imantas stacijas stāvvietai izbūvei, un atsavināšana ir vienīgais veids šī mērķa sasniegšanai.  Pārējās nekustamā īpašuma sastāvā esošās būves netiek skartas, kā arī netiks mainīta piekļuve īpašumam.  Nekustamais īpašums (nekustamā īpašuma kadastra Nr. 0100 593 0139) - Zolitūdes ielā 32, Rīgā, ir patstāvīgu ēku (būvju) nekustamais īpašums un tas ir ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr. 31429 šādā sastāvā: dzīvojamā ēka (saskaņā ar inventarizācijas lietas dokumentiem liters Nr. 001) un palīgceltnes (saskaņā ar inventarizācijas lietas dokumentiem liters Nr. 002, Nr. 003, Nr. 004, Nr. 005). Atbilstoši Nekustamā īpašuma valsts kadastra informācijas sistēmas teksta datiem minētā nekustamā īpašuma sastāvā ietilpst dzīvojamā māja (būves kadastra apzīmējums 0100 093 0437 001), šķūnis (būves kadastra apzīmējums 0100 093 0437 002), ateja (būves kadastra apzīmējums 0100 093 0437 003), siltumnīca (būves kadastra apzīmējums 0100 093 0437 004) un pagrabs (būves kadastra apzīmējums 0100 093 0437 005).  Īpašuma tiesības uz nekustamo īpašumu (nekustamā īpašuma kadastra Nr. 0100 593 0139) - Zolitūdes ielā 32, Rīgā, zemesgrāmatā ir nostiprinātas fiziskai personai (turpmāk – īpašnieks).  Attiecībā uz nekustamo īpašumu (nekustamā īpašuma kadastra Nr. 0100 593 0139) - Zolitūdes ielā 32, Rīgā, zemesgrāmatā nav reģistrētas nomas tiesības vai ķīlas tiesības, kas apgrūtina nekustamo īpašumu, kā arī piedziņas u.c. atzīmes.  Saskaņā ar Nekustamā īpašuma valsts kadastra informācijas sistēmas teksta datiem nekustamajam īpašumam (nekustamā īpašuma kadastra Nr. 0100 593 0139) - Zolitūdes ielā 32, Rīgā, nav reģistrēti apgrūtinājumi.  Pamatojoties uz 2018. gada 1. februāra līgumu “Par telpu nodošanu bezatlīdzības lietošanā”, nekustamais īpašums (nekustamā īpašuma kadastra Nr. 0100 593 0139) - Zolitūdes ielā 32, Rīgā, daļējā apjomā (arī Būve) ir nodots juridiskai personai bezatlīdzības lietošanā.  Atbilstoši šā līguma saturam un Civillikuma 1947.pantam līgums ir atzīstams par patapinājuma līgumu. Būves īpašniekam, piedaloties atsavināšanas procesā un izsakot piekrišanu Būves atsavināšanai un nodošanai valstij pret atlīdzību, atzīstams, ka Būvi īpašniekam ir jāpārņem savā lietošanā atbilstoši Civillikuma 1964.pantā noteiktajam - j*a neparedzēta apstākļa dēļ patapinātājam rodas nepieciešama vajadzība pēc lietas, tad patapinājuma ņēmējam nav tiesības to aizturēt, ja vien viņam to priekšlaicīgi atdodot neceļas sevišķi zaudējumi.*  Saskaņā ar patapinājuma līguma noteikumiem (2.2.2.apakšpunkts un 4.2.punkts) īpašniecei ir tiesības vienpusēji lauzt līgumu, rakstveidā brīdinot lietotāju ne vēlāk kā 6 mēnešus iepriekš un lietotājam ir pienākums nekavējoties nodot bezatlīdzības lietošanā nodotās telpas atpakaļ īpašniecei, ja līgums tiek lauzts pirms līguma 2.1.punktā minētā termiņa notecējuma un par to lietotājs ir ticis rakstiski brīdināts. Lai mazinātu iespējamo zaudējumu apmēru, patapinājuma līguma noteikumi tiks ņemti vērā, vienojoties ar nekustamā īpašuma īpašnieci par Būves atsavināšanas līguma nosacījumiem, tostarp atbrīvošanas termiņu un kārtību.  Būves apsekošanas laikā nav konstatēts, ka patapinājuma ņēmējs būtu veicis Būvē kādus uzlabojumus, kas būtu atlīdzināmi atbilstoši Civillikuma 1965.pantam - p*atapinātājam jāatlīdzina patapinājuma ņēmējam izdevumi, ko viņš taisījis patapinātai lietai, ciktāl tie bijuši nepieciešami vai taisīti ar patapinātāja noteiktu piekrišanu* un patapinājuma līguma 2.3.punkta noteikumiem – *ja īpašniece vienpusēji atkāpjas no līguma šī līguma 2.2.2.punktā minētajā gadījuma, īpašniece atlīdzina lietotājam nepieciešamos un derīgos izdevumus, ko lietotājs taisījis telpām, ievērojot Civillikumu un līgumu.*  Civillikumā nav regulējuma, kas aizsargātu patapinājuma ņēmēju īpašnieku maiņas gadījumā, kā tas ir noteikts īres vai nomas attiecībās. Tādēļ jāmin, ka patapinājums ir saistību tiesība, kas rada tiesiskās attiecības starp patapinātāju un patapinājuma ņēmēju. Proti, patapinājums kā saistību tiesība nenodrošina patapinājuma ņēmējam tiesisku varu pār lietu, bet gan tikai piešķir prasījuma tiesības pret patapinātāju par lietas nodošanu bezatlīdzības lietošanā (sk. Augstākās tiesas Senāta 2012.gada 20.decembra lēmumu lietā Nr.SKC-2456/2012).  Ja sakarā ar patapinājuma līguma pirmstermiņa izbeigšanu daļā attiecībā uz Būvi lietotājs Būves īpašniekam pieteiks zaudējumus un attiecīgi Būves īpašnieks pierādītos un atlīdzinātos zaudējumus attiecīgi regresa kārtībā prasīs no valsts, attiecīgais prasījums tiks izvērtēts Ministru kabineta 2011.gada 15.marta noteikumu Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 2.punktā noteiktajā kārtībā.  Nekustamais īpašums (nekustamā īpašuma kadastra Nr. 0100 593 0139) - Zolitūdes ielā 32, Rīgā, ir saistīts ar:  - nekustamā īpašuma (nekustamā īpašuma kadastra Nr. 0100 093 2243) sastāvā esošo zemes vienību ar kadastra apzīmējumu 0100 093 0640, kas izveidota, sadalot zemes vienību ar kadastra apzīmējumu 0100 093 2243, un īpašumtiesības uz to nostiprinātas Rīgas pilsētas pašvaldībai;  - nekustamā īpašuma (nekustamā īpašuma kadastra Nr. 0100 093 0698) sastāvā esošo zemes vienību ar kadastra apzīmējumu 0100 093 0639 0,0365 ha platībā, kas izveidota, sadalot zemes vienību ar kadastra apzīmējumu 0100 093 2243, un 2020.gada 16.decembrī, pamatojoties uz Rīgas domes 2019.gada 25.septembra lēmumu Nr.2611, Ministru kabineta 2020.gada 22.septembra rīkojumu Nr.535 “Par Rīgas pilsētas pašvaldībai piederošo nekustamo īpašumu pārņemšanu valsts īpašumā”, īpašumtiesības uz to nostiprinātas Latvijas valstij Satiksmes ministrijas personā;  - nekustamā īpašuma (nekustamā īpašuma kadastra Nr. 0100 093 2220) sastāvā esošo zemes vienību ar kadastra apzīmējumu 0100 093 0642, kas izveidota, sadalot zemes vienību ar kadastra apzīmējumu 0100 093 2220, un īpašumtiesības uz to nostiprinātas Rīgas pilsētas pašvaldībai;  - nekustamā īpašuma (nekustamā īpašuma kadastra Nr. 0100 093 0696) sastāvā esošo zemes vienību ar kadastra apzīmējumu 0100 093 0641 0,0028 ha platībā, kas izveidota, sadalot zemes vienību ar kadastra apzīmējumu 0100 093 2220, un 2020. gada 27.novembrī, pamatojoties uz Rīgas domes 2019.gada 25.septembra lēmumu Nr.2611, Ministru kabineta 2020.gada 13.augusta rīkojumu Nr.430 “Par Rīgas pilsētas pašvaldībai piederošā nekustamā īpašuma Zolitūdes ielā 32, Rīgā, daļas pārņemšanu valsts īpašumā”, īpašumtiesības uz to nostiprinātas Latvijas valstij Satiksmes ministrijas personā;  2016. gada 2. martā starp Rīgas pilsētas pašvaldību un īpašnieku ir noslēgts zemes nomas līgums Nr.RD-16-134-lī (turpmāk – Līgums), kas grozīts ar 2020. gada 22. septembra vienošanos Nr.RD-16-134-lī/1. Saskaņā ar Līguma 6.2.2. apakšpunktu Līgums izbeidzas daļā par zemesgabaliem, ja iznomātājam izbeidzas attiecīgā zemesgabala īpašuma tiesības. Ņemot vērā minēto, Līgums daļā par zemes vienību ar kadastra apzīmējumu 0100 093 0641 un 0100 093 0639 nomu ir izbeidzies līdz ar īpašuma tiesību nostiprināšanu zemesgrāmatā Latvijas valstij Satiksmes ministrijas personā. Attiecīgi līdz brīdim, kamēr būve ar kadastra apzīmējumu 0100 093 0437 005 tiks atsavināta sabiedrības vajadzībām un ierakstīta zemesgrāmatā uz valsts vārda Satiksmes ministrijas personā, pastāv piespiedu nomas tiesiskās attiecības uz likuma pamata.  Atsavināšanas procesā īpašnieks nav pieteicis zaudējumus.  Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2021. gada 7.janvāralēmumu Nr.03-14/72apstiprināja taisnīgas atlīdzības apmēru par nekustamā īpašuma (kadastra Nr. 0100 593 0139) daļas - būves (būves kadastra apzīmējums 0100 093 0437 005) - Zolitūdes ielā 32, Rīgā, atsavināšanu, nosakot to EUR 6890,00, kurā ietverta būves tirgus vērtība EUR 4061,00 un atlīdzība par zaudējumiem, kas saistīti ar atlikušās nekustamā īpašuma daļas vērtības samazinājumu EUR 2829,00.  Īpašnieks ir piekritisBūves atsavināšanai atbilstoši noteiktajam atlīdzības apmēram.  Saskaņā ar Likuma 27. panta pirmo daļu īpašniekam ir tiesības apstrīdēt Satiksmes ministrijas noteikto atlīdzības apmēru.  Pēc Būves atsavināšanas īpašuma tiesības zemesgrāmatā uz to tiks nostiprinātas valstij Satiksmes ministrijas personā.  Saskaņā ar Dzelzceļa likuma pārejas noteikumu 53. punktu Satiksmes ministrija atsavināto Būvi nodos Rail Baltica projekta īstenotājam pārvaldīšanā tās pienācīgai apsaimniekošanai līdz būvdarbu uzsākšanai.  Ņemot vērā iepriekš minēto, Satiksmes ministrija ir izstrādājusi rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu rīkojuma projekta par atsavināmā nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus – fiziskas un juridiskas personas. Nekustamā īpašuma daļa – būve ir nepieciešama Rail Baltica projekta īstenošanai (nojaukšanai saskaņā ar būvprojekta risinājumiem). Uz zemes vienībām veiktie uzlabojumi un izbūves būs nepieciešamas dzelzceļa līnijas posma izmantošanai, kas veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra.  Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar Nekustamā īpašuma daļas pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

Satiksmes ministrs T.Linkaits

Vīza:

Valsts sekretāre I.Stepanova